
Zavod za zapošljavanje Crne Gore					

 Broj: 05-120/26-2-12-3431


Na osnovu člana 44 a Zakona o posredovanju pri zapošljavanju i pravima za vrijeme nezaposlenosti (»Službeni  list Crne Gore«, broj 24/19, 29/25, 3/26) Zavod za zapošljavanje Crne Gore raspisuje           
                                     
                                                                                                                                                                                                                                                                                
                                                                           K O N K U R S
za realizaciju Programa podsticaja za zapošljavanje mladih NEET lica 
»Next job - youth« Granacija za mlade
                  
      
Predmet konkursa

Predmet konkursa je izbor korisnika sredstava za realizaciju Programa podsticaja za zapošljavanje mladih NEET lica  »Next job – youth « Grancija za mlade (u daljem tekstu: Program), koji se realizuje u pilot opštinama implementacije Garancije za mlade: Bijelo Polje, Nikšić i Ulcinj. Program je dostupan na adresi: http://www.zzzcg.me.

Realizacija Programa treba da doprinese povećanju zaposlenosti  za 22 mlada NEET lica koja su prihvatila usluge i mjere Garancije za mlade. 

Program će se realizovati  kroz finansijski podsticaj za: 
· zapošljavanje nezaposlenih mladih NEET lica sa poteškoćama u pronalaženju posla, koja usled nedovoljne i neadekvatne ponude radnih mjesta za koja posjeduju znanja, vještine i kompetencije pripadaju kategoriji dugoročno nezaposlenih lica ili će bez finansijske podrške u zapošljavanju postati dugoročno nezaposlena lica;
· otvaranje novih radnih mjesta ili obezbjeđenje nedostajuće radne snage za obavljanje poslova postojećih radnih mjesta koja mogu biti održiva i nakon završetka trajanja subvencije. 

Program se realizuje u trajanju do 12 mjeseci,  uključujući i period subvencioniranog zapošljavanja učesnika  u trajanju do šest  mjeseci.

Uslovi konkursa

Poslodavac u prijavi za realizaciju programa može iskazati potrebu za zapošljavanjem lica za različita radna mjesta, ali za ograničen broj učesnika programa. Broj učesnika Programa zavisi od broja zaposlenih lica, odnosno prijavljenih na obavezno socijalno osiguranje, u skladu sa posebnim zakonom, na puno radno vrijeme od 40 časova nedeljno, na dan raspisivanja konkursa za realizaciju programa. 
Poslodavac može zahtijevati realizaciju programa za: 
· najviše jednog učesnika, ukoliko ima do dva zaposlena lica;
· najviše dva učesnika, ukoliko ima od tri do pet zaposlenih lica;
· najviše tri učesnika, ukoliko ima od šest do 50 zaposlenih lica; 
· najviše četiri učesnika, ukoliko ima više od 50 zaposlenih lica.

Da bi se prijava za realizaciju programa smatrala opravdanom, a time i podnosilac prijave prihvatljivim za izvođača programa, treba da ispunjava uslove utvrđene Programom (Poglavlje II, tačka 2.1). Ispunjenost uslova cijeniće Komisija za obradu prijava i utvrđivanje liste učesnika javnog konkursa (u daljem tekstu: Komisija).
Komisija će u postupku obrade prijava utvrditi i administrativnu usaglašenost tj. blagovremenost, urednost i potpunost prijava.

[bookmark: _Hlk196220462]Neblagovremene prijave, tj. prijave podnešene nakon isteka krajnjeg roka za podnošenje prijava utvrđenog javnim konkursom su administrativno neusaglašene prijave koje se neće dalje razmatrati i kao takve biće odbijene. Neuredne prijave (prijave koje nijesu podnijete na propisan način) i nepotpune prijave (prijave kojima nedostaje prilog/zi i/ili prateća dokumentacija) su takođe administrativno neusaglašene prijave koje Komisija neće dalje  razmatrati ako podnosilac, u utvrđenom roku, ne otkloni nedostatke. Zavod će u roku od 15 dana od dana završetka javnog konkursa, na internet stranici, objaviti listu podnosilaca koji nijesu dostavili uredne i potpune prijave, uz navođenje nedostataka koji se mogu otkloniti u roku od pet dana od dana objavljivanja liste. Ukoliko u navedenom roku podnosilac otkloni nedostatke, smatraće se da je prijava bila uredna od dana njenog podnošenja, u suprotnom biće odbijena. 

Kriterijumi izbora

Komisija će primjenom  kriterijuma izbora korisnika sredstava: »Značaj programa« i »Planirani rezultati programa« utvrđenih Programom (Poglavlje II, tačka 2.2), ocjenjivati:

· Administrativno usaglašene prijave, tj. blagovremene, uredne i potpune prijave;
· [bookmark: _Hlk196221440]Opravdane/osnovane prijave, tj. prijave podnijete od strane podnosilaca koji ispunjavaju uslove iz Programa (Poglavlje II, tačka 2.1).

Komisija može, uz saglasnost podnosioca prijave, izvršiti korekciju zahtijevanog broja učesnika programa i strukture učesnika programa. 

Izbor korisnika sredstava za realizaciju programa vrši se na osnovu bodovne liste učesnika javnog konkursa, a u okviru raspoloživih sredstava za ovu namjenu. Odluku o izboru korisnika sredstava za realizaciju programa, donosi Upravni odbor Zavoda i objavljuje se na internet stranici Zavoda.

Međusobna prava, obaveze i odgovornosti Zavoda i izabranih korisnika sredstava – izvođača programa urediće se ugovorom. Nacrt ugovora o realizaciji programa, sa operativnim priručnikom koji čini njegov sastavni dio, dostupni su na adresi: http://www.zzzcg.me 

Izbor učesnika izvršiće izvođači programa iz kategorije nezaposlenih lica koja  pripadaju ciljnoj grupi Programa (Poglavlje I tačka 1.4) i koja su pripremljena od strane Zavoda. 

Finansiranje programa

Za finansiranje programa opredijeljena su sredstva u iznosu od 132.300,00 €

Zavod pruža finansijsku podršku u  realizaciji programa u trajanju do šest mjeseci. Finansijska podrška Zavoda na nivou poslodavca je uslovljena brojem učesnika programa, radnim mjestom na kojem se učesnik programa zapošljava i na mjesečnom nivou iznosi:

· 677,00 € po učesniku programa koji se zapošljava na radnom mjestu od I do V nivoa obrazovanja,. 
· 727,00 € po učesniku programa koji se zapošljava na zelenom/digitalnom radnom mjestu od I do V nivoa obrazovanja. 
· 925,00 € po učesniku programa koji se zapošljava na radnom mjestu VI ili VII nivoa obrazovanja; 
· 995,00 € po učesniku programa koji se zapošljava na zelenom/digitalnom radnom mjestu VI ili VII nivoa obrazovanja.

Učešće izvođača u realizaciji programa na mjesečnom nivou ne može biti niže od mjesečnog učešća Zavoda po učesniku programa.

Zavod dodjeljuje sredstva za finansiranje Programa kao državnu pomoć male vrijednosti, tzv. de minimis pomoć. Pomoć dodijeljena jednom korisniku, tokom bilo kojeg perioda od tri fiskalne godine, koja ne prelazi  300.000,00 € smatra se de minimis pomoći, shodno Pravilniku o listi pravila državne pomoći („Službeni list Crne Gore“, broj: 34/26).

Način, mjesto i vrijeme podnošenja prijave 

[bookmark: _Hlk196723752]Prijave za realizaciju programa, sa pratećim prilozima (1,2,3 i 4) podnose se na propisanim obrascima koji se mogu preuzeti na adresi http://www.zzzcg.me

Prilozi: 
· Prilog 1 - Izjava podnosioca prijave;
· Prilog 2 - Izjava za pomoći male vrijednosti - de minimis pomoći;
· Prilog 3 - Saglasnost podnosioca prijave;
· Prilog 4 - Finansijski identifikacioni obrazac.

Uz prijavu je neophodno podnijeti sljedeću dokumentaciju: 
· Izvod iz registra nadležnog organa;
· Uvjerenje Poreske uprave da je podnosilac prijave izmirio obaveze po osnovu poreza i doprinosa na lična primanja, zaključno sa 31.12.2025. godine i/ili da  redovno izmiruje reprogramirane poreske obaveze, shodno Zakonu o reprogramu poreskih potraživanja („Službeni list Crne Gore", broj 145/21) na dan objave ovog konkursa;
· IOPPD obrazac i uvjerenje Poreske uprave o broju zaposlenih lica prijavljenih na obavezno socijalno osiguranje, na puno radno vrijeme, na dan objave ovog konkursa.

[bookmark: _Hlk196723908]Podnosilac prijave koji planira realizaciju programa u više opština, prijavu podnosi posebno za svaku od opština sprovođenja.

Prijava za realizaciju programa podnosi se isključivo neposrednim putem.

Prijave sa pratećim prilozima i zahtjevanom dokumentacijom, podnosioci predaju u dva primjerka, u zapečaćenoj koverti, birou rada prema svom mjestu sjedišta ili mjestu realizacije programa.

Na koverti treba navesti:
· Naziv primaoca prijave, tj. Zavod za zapošljavanje Crne Gore - Komisija za obradu prijava  i utvrđivanje liste učesnika javnog konkursa; 
· Pun naziv i adresu podnosioca prijave;
· Broj konkursa na koji se prijava podnosi 05-120/26-2-12- 3431

Konkurs za realizaciju Programa otvoren je od dana objavljivanja u sredstvima javnog informisanja, na sajtu Zavoda - http://www.zzzcg.me i oglasnim tablama biroa rada. 

Krajnji rok za podnošenje prijava je 15.09.2026. godine, do 14 h. 

Prijave podnijete nakon isteka krajnjeg roka za podnošenje prijava, kao i prijave podnijete putem pošte, neće se razmatrati i biće odbijene kao administrativno neusaglašene prijave.


Informacije

Sve potrebne informacije o uslovima i načinu podnošenja prijava za realizaciju programa mogu se dobiti u područnoj jedinici, odnosno birou rada Zavoda i na e-mail adresi  subvencioniranozaposljavanje@zzzcg.me tokom trajanja konkursa.

